Notat fra Viken idrettskrets møte 6. mars 2023

**Viken har klart seg relativt bra – men stor nedgang i kommuner med høyere barnefattigdom**

* Vi har kvalitetssikrede medlemstall for 2021 og tidligere. Ser ikke ut som om det er noen større nedgang i Viken totalt (i tiårs-perspektiv). Men det er stor nedgang i kommuner med større andel barnefattigdom. I 2011 var det 2,9%-poengs forskjell i relative medlemskap (andel av befolkningen som er medlemmer) mellom Viken totalt og kommunene Halden, Sarpsborg, Fredrikstad og Drammen. Etter pandemien er forskjellen 12,4%-poeng. Stor nedgang fra 2020.
* Nedgangen kan ha flere årsaker. Pandemi, strømpris, generell prisvekst. Mange ting som påvirker, og som ligger utenfor hva idretten kan gjøre noe med alene.
* I tillegg er kvaliteten på medlemsstatistikken blitt bedre. Det er forventet en nedgang i medlemstallene, som ikke nødvendigvis betyr at det er like stor reell nedgang. Nedgangen skyldes bedre datakvalitet.
* Noen idrettslag (med stor nedgang i antall medlemmer mellom 2020 - 2021) melder om at mange ungdommer sluttet på grunn av manglende motivasjon.





**Flere med generelle økonomiske utfordringer skaper utfordringer for idretten**

* I Viken er det stadig flere barn i husholdninger med vedvarende lavinntekt. Spesielt Halden, Sarpsborg, Fredrikstad, Drammen. I disse kommunene faller flere fra idretten enn i de øvrige kommunene.
* Vi hører at mange blir forsinket med betaling av treningskontingent. Tegn på at flere har fått dårligere råd. Dette blir vanligere i hele Viken.

**Hvordan inkludere flere - hva kan idretten respektive politikere gjøre?**

* Frivillighet er et overskuddsfenomen. Skal flere inkluderes må det flere frivillige til. Samtidig er det viktig å huske på at det er [svært mange](https://www.ssb.no/statbank/table/13811/) som er frivillige i Viken-idretten. Og at [38 % av all frivillighet i Viken skjer i idretten](https://www.ssb.no/statbank/table/13812/).
* Det er sammensatte årsaker til hindringer: Økonomi, anleggsdekning (også typer anlegg), synet på organisasjonen (ansatte/frivillige) byråkratisering/profesjonalisering fra myndigheter.
* **Viken har innført «aktivitetsglede» som** [**del av sin visjon.**](https://www.idrettsforbundet.no/idrettskrets/viken/nyheter/2022/vi-star-ved-et-veiskille--aktivitetsglede-skal-lofte-oss-opp/)Det innebærer at vi ønsker å rette søkelyset mot (også) enklere typer aktivitet, som ofte er billigere. Enklere for den enkelte å forbli i idrettslagets sosiale nettverk. Slik kan en også «Skape grunnlag for en livslang [aktiv identitet](https://www.vi.no/helse/vi-star-overfor-en-eldrebolge-skal-vi-sitte-og-se-pa-nar-den-skyller-over-oss/77762028)”.
* I forlengelse av ny visjon har **Viken idrettskrets etablert «**[**Idretts- og aktivitetsråd»**](https://www.idrettsforbundet.no/idrettskrets/viken/nyheter/2022/vil-du-vare-med-a-etablere-idretts--og-aktivitetsrad/). Samarbeid med øvrig frivillighet er en viktig del av prosjektet. Og målet med å endre oss er å skape bedre og tryggere idrettslag som i større grad kan møte fremtidens utfordringer. Vår viktigste oppgave er altså ikke oss selv, men våre 1500 idrettslag i hvert enkelt lokalsamfunn rundt om i Viken. Målet må være at skole, offentlighet, idrett og frivillighet for øvrig danner den landsbyen som hvert enkelt barn trenger for en god oppvekst i et trygt lokalsamfunn og et trygt idrettslag og aller helst med en administrativ ansatt ressurs som sørger for å lette arbeidet for de frivillige.
* **Styrk organisasjonen**, og ha færre potter med prosjektmidler. Organisasjonen er rimelig og driftes effektivt. Må ha forutsigbare rammer som indeksreguleres. En må ha færre, men litt større prosjekter over tid. Det er ikke enkelt å gjøre en forskjell med relativt små midler.
* **Viktig at kommunene har gode rammer** – og at de bruker midler på frivilligheten.
* [**Idrettsrådene**](https://www.idrettsforbundet.no/idrettskrets/viken/nyheter/2023/kommunenes-ukjente-superhjelpere/) **må i større grad få finansiering** slik at de klarer å jobbe godt over tid.
* **I prioritering av tildeling av spillemidler bør en ta hensyn til at det er** [**store geografiske ulikheter i tilbudet av idrettsanlegg til befolkningen.**](https://www.idrettsforbundet.no/siteassets/viken/dokumenter/anlegg/spillemidler---nasjonalanleggsplan---fra-viken-idrettskrets.pdf) Generelt er anleggsdekningen i befolkningstette områder svakere enn i mindre befolkningstette områder.
* **Det må finnes en pott med penger som idrettslagene** (og frivilligheten ellers) kan søke kommunen om i hver kommune, og ett kontaktpunkt for frivilligheten i kommunen.

Mer info om hva Viken idrettskrets mener om noen områder i kommunevalget (kommunale politiske saker): <https://www.idrettsforbundet.no/idrettskrets/viken/slik-kan-vi-skape-dialog-innenfor-kommunevalget2023/vi-onsker-idrettsanlegg-som-aktive-moteplasser/>

Viken idrettskrets mener: <https://www.idrettsforbundet.no/idrettskrets/viken/om-viken-idrettskrets/vi-mener/>